钦定古今图书集成/明伦汇编/闺媛典/第073卷 > 黎彭龄妻陈氏
## 钦定古今图书集成/明伦汇编/闺媛典/第073卷 > 黎彭龄妻陈氏

按《番禺县志》：“陈氏，邑文学黎彭龄妻，尚书陈绍儒孙
女。适黎三载，生子方潞，仅逾月，彭龄溺于江，氏抚遗
孤，事舅姑尽礼。岁丁亥，粤东乱，氏从兄大学士子壮
起兵被执。氏以子壮近属，祸将及时，舅姑已亡，氏曰：
‘吾家世笃忠贞，岂可受若辈污’？迺匿潞于眢井，自赴
水死。潞在井不食三日，梦神人救，始得出。又七年，举”
于乡。